รัฐมนตรีว่าการกระทรวงมหาดไทย ยืนยันภาพรวมกิจกรรมปั่นจักรยาน “Bike อุ่นไอรัก”มีความพร้อมทั้งในส่วนกลางและส่วนภูมิภาค
รัฐมนตรีว่าการกระทรวงมหาดไทย ยืนยันภาพรวมกิจกรรมปั่นจักรยาน “Bike อุ่นไอรัก”มีความพร้อมทั้งในส่วนกลางและส่วนภูมิภาค

พลเอก อนุพงษ์ เผ่าจินดา รัฐมนตรีว่าการกระทรวงมหาดไทย กล่าวว่า ขณะนี้ ภาพรวมในการเตรียมความพร้อม กิจกรรมปั่นจักรยาน Bike อุ่นไอรัก ที่จะจัดขึ้นในวันที่ 9 ธันวาคมนี้ ทุกภาคส่วนได้เตรียมความพร้อมไว้หมดทุกด้านแล้วทั้งในส่วนกลางและส่วนภูมิภาค ขณะที่จำนวนประชาชนที่มาลงทะเบียนสมัครเข้าร่วมกิจกรรมก็มีจำนวนมาก ส่วนวันซ้อมเสมือนจริงในวันที่ 2 ธันวาคมที่ผ่านมา ภาพรวมเป็นไปด้วยความเรียบร้อย
 
นอกจากนี้ รัฐมนตรีว่าการกระทรวงมหาดไทย ยังกล่าวถึงมาตรการรักษาความปลอดภัยในช่วงเทศกาลปีใหม่ที่จะถึงนี้ด้วยว่า กระทรวงมหาดไทย ได้กำหนดแผนการดูแลไว้แล้ว โดยจะเน้นย้ำในเรื่องการลดอุบัติเหตุทางถนนและรณรงค์การสร้างวินัยทางจราจร ซึ่งจะมีการบังคับใช้กฎหมายอย่างเข้มงวด เพื่อลดการสูญเสียที่อาจจะเกิดขึ่น ส่วนเรื่องของการเพิ่มโทษนั้นต้องไปแก้ในข้อกฎหมายเพื่อให้ผู้ใช้รถใช้ถนนตระหนักถึงบทลงโทษที่จะได้รับ